Chuo Kikuu cha Dar es Salaam

Chuo Kikuu cha Dar es Salaam (kiingereza: University of Dar es Salaam-UDSM) ni chuo kikuu cha kwanza nchini Tanzania chenye kauli mbiu inayosema Hekima ni Uhuru. UDSM kina kampasi mbalimbali kama vile Kampasi Kuu, CoICT Kampasi, DUCE Kampasi, MUCE Kampasi, Zanzibar Kampasi, SJMC Kampasi na Mbeya Kampasi. Hizi Kampasi zipo mahali mbalimbali. Main Kampasi, CoICT Kampasi, DUCE Kampasi na SJMC Kampasi zinapatikana jijini Dar es Salaam. MUCE Kampasi inapatikana mkoa wa Iringa. Zanzibar Kampasi inapatikana Zanzibar. Mbeya Kampasi inapatikana jijini Mbeya. Historia yake Chuo Kikuu cha Dar es Salaam kilianzishwa mnamo mwaka 1961 kama Ndaki cha Chuo Kikuu cha London (kiingereza: College of the University of London) kikiwa na Kitivo cha Sheria. Mnamo mwaka 1963 kilibadilisha jina na kuitwa Ndaki cha Chuo Kikuu cha Afrika Mashariki (kiingereza: Constituent College of the University of East Africa) kikiwa na Shule ya Udaktari. Mnamo mwaka 1968 hii shule ilibadilishwa kuwa Kitivo cha Udaktari cha Ndaki ya Chuo Kikuu cha Dar es Salaam (kiingereza: Faculty of Medicine of the University College of Dar es Salaam). Mnamo Agosti 1970 chuo hiki kilitangazwa kama chuo kikuu cha kitaifa kupitia kifungu cha sheria namba 12 cha mwaka 1970 cha Chuo Kikuu cha Dar es Salaam kikiwa na kitivo kiitwacho Kitivo cha Udaktari cha Chuo Kikuu cha Dar es Salaam(kiingereza: Faculty of Medicine of the University of Dar es Salaam). Mnamo Julai 1991 Kitivo cha Udaktari cha Chuo Kikuu cha Dar es Salaam kilitangazwa kama Ndaki ya Chuo Kikuu cha Dar es Salaam kiitwacho Ndaki ya Chuo Kikuu cha Sayansi ya Afya Muhimbili (Kiingereza: Muhimbili University College of Health Sciences). Kulingana na kifungu cha sheria namba 7 cha mwaka 2005 cha vyuo vikuu, mnamo mwaka 2007 ndaki hii ya masuala ya Afya ilifanywa kuwa Chuo Kikuu kinachojitengemea kilichoitwa Muhimbili University of Health and Allied Sciences (MUHAS) kwa lugha ya kiingereza. Mnamo mwaka 1996, Taasisi ya Ardhi ilibadilishwa kwa Ndaki ya Chuo Kikuu cha Dar es Salaam itwayo University College of Lands and Architectural Studies (UCLAS) kwa lugha ya kiingereza. Kulingana na kifungu cha sheria namba 7 cha mwaka 2005 cha vyuo vikuu, mnamo mwaka 2007 ndaki hii ya masuala ya Ardhi ilifanywa kuwa Chuo Kikuu kinachojitengemea kilichoitwa Chuo Kikuu cha Ardhi (kiingereza: University of Ardhi, ARU) badala ya UCLAS. Baada ya miaka kadhaa kupita, chuo hiki kilifanikiwa kuanzisha vitivo, ndaki na taasisi mbalimbali. Baadhi za ndaki hizo zinajitegemea kama vyuo vikuu (MUHAS na ARU). Kiwango cha Elimu Mwaka wa 2019, Chuo Kikuu cha Dar es Salaam kilitambuliwa kama chuo kikuu bora zaidi nchini Tanzania, hapo juu Chuo Kikuu cha Sokoine cha Kilimo (SUA) kilichopo mjini Morogoro. UDSM kilitambuliwa kama chuo cha sitini na tisa kwa ubora zaidi wa elimu kwa Afrika. Kinatambulika kama chuo cha 1885 kwa ubora wa kitaaluma duniani. Taaluma Chuo Kikuu cha Dar es Salaam kinatoa programu kadhaa za shahada ya kwanza, kama vile: akiolojia, usanifu majengo, biolojia, biashara, kemia, elimu ya mawasiliano, elimu ya komputa, masomo ya maendeleo, uchumi, elimu, uhandisi na elimu ya hali ya mazingira. Chuo kinatoa programu kadhaa za shahada za Uzamili na Uzamivu, kama vile: elimu ya usimamizi wa fedha, sanaa, jiografia, sheria, isimu ya lugha, fasihi, uongozi, hisabati, utabibu, muziki, lishe, fizikia, sayansi ya mimea, elimu ya siasa, saikolojia, na sanaa za maonyesho. Maisha ya Chuo Kikuu Chuo Kikuu cha Dar es Salaam kina maeneo matano mjini na karibu na mji wa Dar es Salaam. Mlimani iko kilomita kumi na tatu magharibi mwa jijini. Chuo Kikuu ni nyumbani kwa wanafunzi 17,098 wa shahada ya kwanza, na wanafunzi 2,552 wa shahada za uzamili na uzamivu. Watu maarufu waliohitimu Chuoni Jakaya Kikwete, Rais wa awamu ya nne wa Tanzania Yoweri Museveni, Rais wa Uganda Laurent Kabila, Rais wa zamani wa Jamhuri ya Kidemokrasia ya Kongo John Garang, Makamu wa Rais wa zamani wa Sudan Joseph Obgeb Jimmy, mwanadiplomasia wa Namibia Asha-Rose Migiro, Naibu Katibu Mkuu wa zamani wa Umoja wa Mataifa Edward Lowassa, Waziri Mkuu mstaafu wa Tanzania Herbert James Mntangi, mbunge mstaafu wa Bunge la Tanzania Gertrude Mongella, Rais wa zamani wa Bunge la Afrika Augustine P. Mahiga, Balozi katika Umoja wa Mataifa Patricia McFadden, mtunzi mashuhuri wa Eswatini Walter Rodney, mwanasiasa wa Guyana Francis K. Butagira, Balozi wa Uganda katika Umoja wa Mataifa Juma Ngasongwa, Mbunge wa Bunge la Tanzania Eriya Kategaya, Naibu wa Kwanza wa Waziri Mkuu wa Uganda U. Aswathanarayana, Mkurugenzi wa Mahadevan ICWRM, India Majaliwa Kassim Majaliwa, Waziri Mkuu wa Tanzania, Novemba 2015-sasa Donald Kaberuka, Rais wa Benki ya Maendeleo ya Afrika Bernard Kamilius Membe, Waziri wa zamani wa Tanzania Willy Mutunga, Jaji Mkuu wa Kenya Irene Tarimo, Mtafiti na Mhadhiri katika Chuo Kikuu Huria cha Tanzania Ukiwaona Ditopile Mzuzuri, Mwanasiasa Mashuhuri Tanzania Wahadhiri wanaofahamika Molly Mahood, Profesa wa Kiingereza, 1954-1963 Walter Rodney, Mwanahistoria maarufu wa Guyanese, mwanaharakati wa kisiasa na msomi Yashpal Tandon, Mtunga sera wa Uganda, mwanaharakati wa kisiasa, profesa, mwandishi na wasomi wa umma Tanbihi Viungo vya nje University of Dar es Salaam Ilihifadhiwa 23 Julai 2011 kwenye Wayback Machine. - Tovuti rasmi ya Chuo Kikuu cha Dar Es Salaam